./data/phi0914/phi0013/phi0914.phi0013.perseus-lat2.xml
Appius nunc uocari Icilium, nunc retractantem arripi, postremo, cum locus adeundi apparitoribus non daretur, ipse cum agmine patriciorum iuuenum per turbam uadens, in uincula duci iubet               iam circa Icilium non solum multitudo sed duces quoque multitudinis erant,       L Ualerius  et       M Horatius  , qui repulso lictore, si iure ageret, uindicare se a priuato Icilium aiebant; si uim adferre conaretur, ibi quoque haud impares fore               hinc atrox rixa oritur  Ualerium Horatiumque lictor decemuiri inuadit: franguntur a multitudine fasces  in contionem Appius escendit: sequuntur Horatius Ualeriusque               eos contio audit: decemuiro obstrepitur  iam pro imperio Ualerius discedere a priuato lictores iubebat, cum fractis animis Appius, uitae metuens, in domum se propinquam foro insciis aduersariis capite obuoluto recipit        Sp Oppius  , ut auxilio collegae esset, in forum ex altera parte inrumpit  uidet imperium ui uictum  agitatus deinde consiliis ad quae ex omni parte adsentiendo multis auctoribus trepidauerat, senatum postremo uocari iussit               ea res, quod magnae parti patrum displicere acta decemuirorum uidebantur, spe per senatum finiendae potestatis eius multitudinem sedauit               senatus nec plebem inritandam censuit et multo magis prouidendum ne quid Uergini aduentus in exercitu motus faceret